Up-61/05
Natisni
Opravilna št.:
Up-61/05
Datum odločitve:
25. 5. 2006
ECLI:
ECLI:SI:USRS:2006:Up.61.05
Akt:
Ustavna pritožba zoper sklep Okrajnega sodišča v Slovenj Gradcu št. In 2000/00139 z dne 14. 2. 2003 
Ustavna pritožba zoper sodbo Višjega sodišča v Mariboru št. I Cp 1685/2004 z dne 7. 12. 2004 v zvezi s sodbo Okrajnega sodišča v Slovenj Gradcu št. P 508/2003 z dne 1. 9. 2004
Izrek:
Ustavna pritožba zoper sklep Okrajnega sodišča v Slovenj Gradcu št. In 2000/00139 z dne 14. 2. 2003 se zavrže.
Ustavna pritožba zoper sodbo Višjega sodišča v Mariboru št. I Cp 1685/2004 z dne 7. 12. 2004 v zvezi s sodbo Okrajnega sodišča v Slovenj Gradcu št. P 508/2003 z dne 1. 9. 2004 se ne sprejme.
Evidenčni stavek:
Zoper sklep prvostopenjskega sodišča o izročitvi nepremičnine kupcu niso bila izčrpana vsa pravna sredstva, zato je Ustavno sodišče ustavno pritožbo zoper izpodbijani sklep zavrglo. Navedbe pritožnice, s katerimi pa izraža svoje nestrinjanje z izpodbijano odločitvijo Višjega sodišča (nasprotovanje uporabi in razlagi zakonskih določb glede prehoda lastništva stanovanja), pa po vsebini pomenijo le ugovor zmotne uporabe prava. Ker očitno ne gre za kršitve človekovih pravic ali temeljnih svoboščin, kot jih zatrjuje pritožnica, Ustavno sodišče ustavne pritožbe zoper sodbo Višjega sodišča ni sprejelo v obravnavo.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.2.1, 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
25. 1. 2005
Vrsta odločitve:
sklep
Vrsta rešitve:
zavrženje, nesprejem ustavne pritožbe
Dokument:
US26153
Dokument v PDF obliki:
Up-61-05.pdf
118 KB
Prenesite datoteko
Up-61/05-10
25. 5. 2006
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 16. maja 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba zoper sklep Okrajnega sodišča v Slovenj Gradcu št. In 2000/00139 z dne 14. 2. 2003 se zavrže.
2. Ustavna pritožba zoper sodbo Višjega sodišča v Mariboru št. I Cp 1685/2004 z dne 7. 12. 2004 v zvezi s sodbo Okrajnega sodišča v Slovenj Gradcu št. P 508/2003 z dne 1. 9. 2004 se ne sprejme.
Obrazložitev
1. Z izpodbijano sodbo je Višje sodišče zavrnilo pritožbo zoper sodbo sodišča prve stopnje, s katero je bil zavrnjen tožbeni zahtevek pritožnice (tedaj tožnice), da se toženca izselita iz stanovanja št. 2 v izmeri 77,46 m² v pritličju in iz pomožnega prostora v izmeri 3,48 m² v kleti večstanovanjske stavbe Z. 24, V. V. Soglašalo je s stališčem sodišča prve stopnje, da pritožnica ne more zahtevati izselitve iz stanovanja, saj nima več statusa lastnice stanovanja, ki je bilo na podlagi pravnomočnega sklepa o izročitvi nepremičnine izročeno kupcu, nato pa prodano tožencema.
2. Pritožnica izpodbijani sodbi očita kršitev 22. člena Ustave zaradi očitno napačne razlage določb Zakona o zemljiški knjigi (Uradni list št. 33/95 in nasl. – ZZK). Trdi, da so z njo kršeni tudi 2., 23., 33., 34. in 36. člen Ustave. Izpodbijanemu sklepu prvostopenjskega sodišča pa očita kršitev 33., 34. in 36. člena Ustave, ker naj bi bilo njeno stanovanje prodano na javni dražbi brez upoštevanja zemljiškoknjižnega sodišča in zakona.
3. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva. Pritožnica vlaga ustavno pritožbo zoper sklep prvostopenjskega sodišča o izročitvi nepremičnine kupcu, zoper katerega glede na veljavno zakonsko ureditev niso bila izčrpana vsa pravna sredstva. Po prvem odstavku 9. člena Zakona o izvršbi in zavarovanju (Uradni list RS, št. 51/98 in nasl. – ZIZ) je zoper sklep o izročitvi nepremičnine, izdan na prvi stopnji, dovoljena pritožba. Pred izčrpanjem tega pravnega sredstva ustavna pritožba ni dopustna. Ker pritožnica ni izkazala, da bi izčrpala vsa pravna sredstva, je Ustavno sodišče ustavno pritožbo zoper izpodbijani sklep zavrglo (1. točka izreka).
4. Navedbe pritožnice, s katerimi izraža svoje nestrinjanje z izpodbijano odločitvijo Višjega sodišča (nasprotovanje uporabi in razlagi zakonskih določb glede prehoda lastništva stanovanja), po vsebini pomenijo le ugovor zmotne uporabe prava. S tem pa glede na prvi odstavek 50. člena ZUstS ustavne pritožbe ne more utemeljiti. Prav tako ustavne pritožbe ni mogoče utemeljiti s sklicevanjem na 2. člen Ustave, ker ta člen neposredno ne ureja človekovih pravic in temeljnih svoboščin. Ker očitno ne gre za kršitve človekovih pravic ali temeljnih svoboščin, kot jih zatrjuje pritožnica, Ustavno sodišče ustavne pritožbe zoper sodbo Višjega sodišča ni sprejelo v obravnavo (2. točka izreka).
5. Senat Ustavnega sodišča je sprejel ta sklep na podlagi prve alineje drugega odstavka in druge alineje prvega odstavka 55. člena ZUstS v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić